METODE MODERNE FOLOSITE IN PROCESUL DE PREDARE-INVATARE-EVALUARE

         Pornind  de la cuvantul,,metoda’’care provine din grecescul,,methodos’’,metha = spre,catre, iar, odos = cale,drum,prin urmare,metodele reprezinta calea de urmat in vederea atingerii unor obiective.                                                                                                                                                                                           Dacă în şcoala tradiţională, accentul cădea pe acţiunea de predare şi conţinut, rolul central revenind profesorului, şcoala modernă plasează în centru elevul care îşi îmbogăţeşte, consolidează, corectează şi  transformă  experienţa cognitivă - capacităţile şi aptitudinile   cu scopul perfecţionării, profesorului  revenindu-i rolul de a-l active cognitiv-afectiv-motivaţional-atitudinal, astfel constituindu-se un echilibru între acţiunile de predare-învăţare.Metodele tradiţionale sunt mult mai rigide, în timp ce cele  moderne sunt mai flexibile,  mai suple. Metodele tradiţionale pot fi păstrate cu condiţia reconsiderării şi adaptării lor la exigenţele învăţământului  modern.  
Îmbinarea eficientă a metodelor tradiţionale şi a celor moderne ţine  de  tactul pedagogic al cadrului didactic.
    Metodele moderne activ-participative de predare-învăţare-evaluare încearcă să facă elevul să gândească independent, să înţeleagă cu mai multă uşurinţă, să reţină mai uşor şi pentru o perioadă mai lungă de timp noţiunile asimilate, să aplice cât mai eficient ceea ce a învăţat.
    Metodele moderne sunt: 
         Metoda predării / învăţării reciproce  este o strategie de învăţare a tehnicilor de studiere a unui text. După ce sunt familiarizaţi cu metoda, elevii interpretează  rolul  profesorului,instruindu-şi   colegii. Are  loc  o dezvoltare  a dialogului elev-elev. Această metodă dezvoltă   capacitatea   de exprimare, atenţia, gândirea cu operaţiile ei şi capacitatea de ascultare activă.În cazul copiilor cu CES, aceştia trebuie să relateze în manieră proprie şi într –osuccesiune logică evenimentele şi ideile principale dintr-o poveste.
        Mozaicul – este o strategie bazată pe învăţarea în echipă. Fiecare elev are o sarcină de studiu în care trebuie să devină expert. El are în acelaşi timp şi responsabilitatea transmiterii informaţiilor asimilate celorlalţi colegi. Strategia Mozaicului este focalizată pe dezvoltarea capacităţilor de ascultare, vorbire, cooperare, gândire creativă. În cazul copiilor cu CES, aceştia trebuie să răspundfiecare în parte la câte o întrebare din cadrul unei teme comune, iar la final pe baza răspunsurilor, se vor afla şi asimila informaţii utile despre tema respectivă.
       Învăţarea  prin  descoperire  este   o   metodă   cu  ajutorul  căreia elevul observă, acţionează şi dobândeşte noi cunoştinţe. Această învăţare este însoţită de o dirijare exterioară . În cazul copiilor cu CES, această metodă este însoţită de material concret-intuitiv, pe baza căruia , elevii descoperă noi cunoştinţe.
       Brainstorming-ul (evaluarea amânată, "furtuna în creier" sau asaltul de idei) constă în dezvoltarea unor idei noi, pe baza unei teme stabilite. Cantitate mare de idei (liber exprimate) va genera calitatea. După ce s-au emis toate ideile, fără a fi criticate, se alege cea mai bună idee, care dă soluţia finală. Avantajele acestei metode sunt : obţinerea rapidă şi uşoară a ideilor noi şi a   soluţiilor   de   rezolvare;  costuri  reduse;  aplicabilitate   largă;  stimulează participarea   activă;   dezvoltă   creativitatea,  încrederea   în   sine   prin   procesul evaluării amânate; dezvoltă abilitatea de a lucra în echipa.În   cazul   copiilor  cu CES   această   metodă   se   foloseşte  de  obicei  la rezolvarea de situaţii-problemă,de tipul: - Dacă nu e aşa,cum e? –Cum trebuie să ne comportăm în....? 
       Turul galeriei se referă la analiza lucrărilor elevilor prin observarea lor de către ceilalţi colegi. Colegii stabilesc ce caracteristici are lucrarea respectivăşi dacă aceasta a respectat toate cerinţele. Se apreciază lucrările prin diferite procedee: se dau puncte, se lipesc etichete pe lucrările apreciate pozitiv.
       Tehnica LOTUS (floare de nufăr )presupune deducerea de conexiuni între idei,concepte,pornind de la o temă centrală,care determină  opt idei secundare ce se construiesc în jurul celei principale,asemeni petalelor florii de nufăr.Cele opt idei secundare urmează să devină la rândul lor teme principale, pentru alte opt flori de nufăr.În cazul copiilor cu CES ,această metodă se aplică pe o perioadă mai lungă de timp.De exemplu, în cazul celor 4 anotimpuri, elevii trebuie să
relateze   noi   enunţuri   care   să-i   conducă   la   descoperirea   anotimpului   care va urma.
      Metoda ciorchinelui este metoda ce se poate utiliza mai ales în etapa de reactualizare a structurilor învăţate anterior, sau în etapa de evocare, elevii fiind puşi în situaţia de a stabili conexiuni între elementele studiate, de a se implica activ în procesul de gândire.
    Modalitati de realizare :
      - elevii vor scrie un cuvânt sau expresie nucleu în centrul unei foi de hârtie;
      - elevii sunt invitaţi să scrie cât mai multe cuvinte sau expresii care le vin în minte despre subiectul selectat până la expirarea timpului;
      - cuvintele (ideile) vor fi legate prin linii de noţiunea centrală sau, daca este cazul, de una din cele propuse de elevi;
     - la finalul exerciţiului se va comenta întreaga structura cu explicatiile de rigoare;
Participarea întregii clase la realizarea “ciorchinelui” este lansată ca o provocare şi determină o  întrecere de a descoperi noi conexiuni legate de termenul propus.
          Cubul este o metodă folosită în cazul în care se doreşte explorarea unui subiect, a unei situaţii din mai multe perspective. Se oferă astfel elevilor posibilitatea de a-şi dezvolta competenţele necesare unei abordări complexe şi integratoare.
            Metoda cadranelor urmăreşte implicarea elevilor în realizarea unei înţelegeri cât mai adecvate a unui conţinut informaţional. Această metodă se poate folosi frontal şi individual, în rezolvarea problemelor prin metoda grafică.
            Prin trasarea a două axe perpendiculare, fişa de lucru este împărţită în patru cadrane, repartizate în felul următor:
            I – textul problemei;
           II – reprezentarea grafică a problemei;
          III – rezolvarea problemei;
          IV – răspunsul problemei;
             Diagrama Wenn are rolul de a reprezenta sistematic, într-un mod cât mai creativ,asemănările şi deosebirile evidente dintre două categorii de operaţii matematice. Dă rezultate deosebite la activitatea în echipă.
          Problematizarea reprezintă una dintre cele mai apreciate metode active, cu valenţe euristice, formative, recunoscute în practica educaţională. A mai fost denumită predare prin rezolvare de probleme sau rezolvarea productivă de probleme. Ea constă în crearea unor dificultăţi practice sau teoretice, a căror rezolvare să fie consecinţa activităţii proprii de investigare efectuată de elev.
           In concluzie, metodele moderne sunt atractive,dezvolta creativitatea, gandirea critica a elevului, capacitatea acestuia de a-si expune propriile pareri si de a coopera. Învătarea devine eficientă, iar cunostintele nou însusite pot fi aplicate în alte situatii sau în rezolvarea unor probleme (sarcini de lucru). În acest fel, elevul participă activ la procesul de învătare, care se îmbunătăteste considerabil în momentul în care scolarii folosesc un repertoriu de gândire si experienta lor anterioara.

